Publication: Magyar Közlöny
Issue: MK-2000-76 (Year: 2000, Number: 76)
Era: 1990-2004
Section: 5. számú melléklet az 1/2000. (VII. 21.) KöViM—KöM együttes rendelethez
Paragraph Index: 302

11. ábra Részleges átáramlású hígító rendszer áramlásszabályozással és teljes mintavétellel A kezeletlen kipufogógáz az EP kipufogócsõbõl az SP mintavevõ szondán és a TT átvezetõ csövön keresztül kerül a DT hígító alagútba. Az alagúton átömlõ teljes áramot az FC3 áramlásszabályozó és a részecskemintavevõ rendszer P mintavevõ szivattyúja (lásd a 14. ábrát) szabályozza. A hígító levegõ áramát a kívánt kipufogógáz-megosztás beállításához az FC2 áramlásszabályozó szabályozza, amely vezérlõjelként a GEXH, GAIR vagy GFUEL értékeket használhatja. A DT-be áramló mintamennyiség a teljes átáramló mennyiség és a hígító levegõ mennyiségének különbsége. A hígító levegõ áramát az FM1 áramlásmérõ készülék, a teljes átáramló mennyiséget a részecske-mintavevõ rendszer (lásd a 14. ábrát) FM3 áramlásmérõ készüléke méri. A hígítási arány ebbõl a két áramlási értékbõl számítható.

Source: https://magyarkozlony.hu/hivatalos-lapok/f6b3e0692e72240a5611df7a96e8e4a2624aeddb/dokumentumok/e8018d8f267c273beb7981b2cf88af0511256903/letoltes